วิกิพีเดีย:รู้ไหมว่า/กรุ 12

== เรื่องที่ผ่านมา**

**24 กุมภาพันธ์ 2564**
เกรียร์ การสัน
*...เกรียร์ การ์สัน (ในภาพ) เป็นบุคคลที่กล่าวสุนทรพจน์ในการรับรางวัลออสการ์ที่ยาวนานที่สุด ด้วยเวลา 5 นาที 30 วินาที
*...ยูรี ตีเลอมันส์ เป็นนักฟุตบอลชาวเบลเยียมอายุน้อยที่สุดที่ลงเล่นในยูฟ่าแชมเปียนส์ลีก
*...ภาษากรีกเป็นภาษาที่มีหลักฐานลายลักษณ์อักษรเก่าแก่ที่สุดในกลุ่มอินโด-ยูโรเปียน
*...เฉินหนงเปิ๋นเฉ่าจิงเป็นตำรายาที่เก่าแก่ที่สุดของจีน
*...แป็งเกอเป็นสกุลเงินที่ประสบกับภาวะเงินเฟ้อรุนแรงที่สุดในประวัติศาสตร์ ซึ่งมีอัตราเงินเฟ้อสูงสุดที่ 2.9×10177% ต่อปี
*...อัตราส่วนครูต่อนักเรียนที่ต่ำเหมาะสำหรับการจัดการเรียนการสอนในรายวิชาที่ซับซ้อนอย่างฟิสิกส์ คณิตศาสตร์และเคมี

**13 กุมภาพันธ์ 2564**
right
*...พิธีอุทิศอาสนวิหารเยเรวาน (ในภาพ) จัดขึ้นเพื่อฉลองครบรอบ 1700 ปีที่ศาสนาคริสต์เป็นศาสนาประจำประเทศอาร์มีเนีย
*...หงส์เป็นสัญลักษณ์ประจำราชวงศ์หงสาวดีของพม่า
*...งานทบทวนวรรณกรรมชิ้นหนึ่งพบว่ารัฐประหารมีแนวโน้มเกิดขึ้นในรัฐที่มีจำนวนครั้งการรัฐประหารสะสมในอดีตสูง
*...คริสโตเฟอร์ พลัมเมอร์ เป็นบุคคลอายุมากที่สุดที่ถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม
*...การสร้างเครื่องมือหินโอลดูไวเป็นวิธีการสร้างเครื่องมือหินที่เก่าแก่ที่สุดในประวัติศาสตร์เทคโนโลยี โดยมีจุดเริ่มต้นตั้งแต่ 2.3 ล้านปีก่อน
*...เนหา กักกร เป็นนักร้องชาวอินเดียคนแรกที่ได้รับรางวัลโล่เพชรจากยูทูบ

**7 กุมภาพันธ์ 2564**
right
*...เนินปราสาท (ในภาพ) ในอุทยานประวัติศาสตร์สุโขทัย เป็นสถานที่พบจารึกพ่อขุนรามคำแหง
*...เวียดนามแอร์ไลน์เป็นสายการบินแรกจากเอเชียตะวันออกเฉียงใต้ที่เข้าร่วมเป็นสมาชิกพันธมิตรสายการบินสกายทีม
*...วาการ์สชาพัตได้รับการขนานนามเป็นเมืองหลวงด้านจิตวิญญาณของประเทศอาร์มีเนีย
*...โดยทั่วไปโฟมทะเลไม่เป็นอันตรายต่อมนุษย์และอาจเป็นตัวบ่งชี้ถึงสภาพระบบนิเวศในมหาสมุทรที่ดี
*...หงส์ขาวที่โตเต็มวัยสามารถกดสุนัขที่มาโจมตีมันให้จมน้ำได้
*...นวนิยายเกาหลี คิมจียอง เกิดปี 82 ได้รับการยกย่องว่านำแสงสว่างมาสู่การกีดกันทางเพศที่ดำเนินอยู่ในสังคมเกาหลีใต้ร่วมสมัย

**30 มกราคม 2564**
...เอ็มวานา ซามัตตา (ในภาพ) เป็นนักฟุตบอลชาวแทนซาเนียคนแรกที่ได้ลงเล่นและทำประตูในพรีเมียร์ลีก
*...กรุงเทพมหานครเป็น "เมืองโตเดี่ยวที่สุดในโลก" เนื่องด้วยขนาดประชากรที่ใหญ่กว่าเมืองอันดับสองอย่างนครราชสีมาถึงสามสิบห้าเท่า
*...ถั่งเช่าเป็นชนิดกลุ่มเสี่ยงในบัญชีแดงใกล้สูญพันธุ์ โดยมีปัจจัยสำคัญคือการเปลี่ยนแปลงสภาพภูมิอากาศโลกและการขุดค้นมากเกินไป
*...นอกจากวังที่แหลมอีโดโคปาสแล้ว เชื่อกันว่าวลาดีมีร์ ปูติน มีวังของตัวเองอีกกว่ายี่สิบแห่ง
*...การกินแม่เหล็กหลายชิ้นอาจทำให้เกิดทางเดินอาหารทะลุได้ หากแม่เหล็กดึงดูดและเกาะติดกันผ่านช่วงขดที่ต่างกันของลำไส้
*...หนังสือ เดอะ 100: อะแรงกิงออฟเดอะมอสต์อินฟลูเอนเชียลเพอร์เซินอินฮิสทรี จัดอันดับให้ศาสดามุฮัมมัดเป็นผู้ทรงอิทธิพลสูงที่สุด

**26 มกราคม 2564**
ดั๊ก เอ็มฮัฟฟ์
*...ดั๊ก เอ็มฮัฟฟ์ (ในภาพ) เป็นสุภาพบุรุษหมายเลขสองคนแรกของสหรัฐและเป็นคู่สมรมชาวยิวคนแรกของรองประธานาธิบดี
*...นิตยสารเอ็มไพร์จัดอันดับให้ แอช วิลเลียมส์ เป็นตัวละครในภาพยนตร์สยองขวัญที่ยิ่งใหญ่ที่สุดเท่าที่เคยมีมา
*...ผู้ป่วยด้วยมะเร็งกระดูกยูวิงร้อยละ 25 มักเข้าสู่ระยะแพร่กระจายของมะเร็งเมื่อตรวจพบ
*...นักบวชของโบสถ์พระนางมารีแห่งไซออนที่ได้รับแต่งตั้งให้ดูแลหีบแห่งพันธสัญญา จะต้องอยู่รับใช้และจองจำในอารามที่เก็บรักษาหีบแห่งพันธสัญญาไปตลอดชีวิต
*...หมู่อาคารสูงที่สร้างด้วยอิฐดินแห่งชิบามฮัฎเราะเมาต์ในประเทศเยเมน ได้รับการขนานนามว่าเป็นแมนฮัตตันหรือชิคาโกแห่งทะเลทราย
*...การปฏิวัติราชวงศ์อับบาซียะฮ์เป็นจุดเริ่มต้นของรัฐรวมหลายเชื้อชาติในตะวันออกกลาง

**15 มกราคม 2564**
เวงกเฏศวรมนเทียร (ติรุปติ)
*...ติรุปติเวงกเฏศวรมนเทียร (ในภาพ) ในรัฐอานธรประเทศ ประเทศอินเดีย เป็นศาสนสถานที่ร่ำรวยที่สุดในแง่ของการบริจาค
*...ผู้นำจิตวิญญาณชาวอินเดีย ศิรฑีสาอีบาบา ได้รับการยกย่องให้เป็นนักบุญทั้งในศาสนาฮินดูและศาสนาอิสลาม แต่ไม่มีใครทราบแน่ชัดว่าท่านนับถือศาสนาใด
*...เมืองเวินโจวเป็นแผ่นดินแม่ของชาวจีนจำนวนมากที่อพยพไปยังยุโรปและสหรัฐ
*...เรือดำน้ำชั้นดอลฟินเป็นยานพาหนะเดี่ยวที่มีราคาแพงที่สุดในกองกำลังป้องกันอิสราเอล
*...วัดบางแพรกในจังหวัดนนทบุรี สร้างโดยชาวคณะละครรำในสมัยกรุงศรีอยุธยาตอนปลาย
*...ผู้ป่วยกลุ่มอาการคาร์ปัลทันเนลที่ไม่ได้รับการรักษาอาจพบอาการแสดงของกล้ามเนื้อที่ฐานนิ้วโป้งฟีบลง

**11 มกราคม 2564**
อีกาโคนปากขาว
*...อีกาโคนปากขาว (ในภาพ) มีความเข้าใจแนวคิดเรื่องแรงโน้มถ่วงของโลกเหนือกว่าลิงชิมแปนซี
*...การยอมรับเป็นพื้นฐานของความเชื่อหลักในศาสนาอับราฮัมส่วนใหญ่
*...มุณเฑศวรีมนเทียรได้รับการยอมรับว่าเป็นโบสถ์พราหมณ์ที่เก่าแก่ที่สุดในประเทศอินเดียที่ยังคงมีการดำเนินพิธีกรรมจนถึงปัจจุบัน
*...อาการปวดประสาทไทรเจมินัลเป็นหนึ่งในความเจ็บป่วยที่มีความเจ็บปวดมากที่สุดในการแพทย์ และมักส่งผลให้ผู้ป่วยเกิดภาวะซึมเศร้า
*...ชาวยุโรปบางส่วนเคยปฏิเสธว่าทองสัมฤทธิ์เบนินเป็นผลงานสร้างสรรค์จากวิทยาการของชนพื้นเมืองในทวีปแอฟริกา และเชื่อว่าได้รับวิทยาการการหลอมโลหะมาจากพ่อค้าชาวโปรตุเกส
*...ในทางการแพทย์ มีการใช้พลาสติกแรปห่อตัวทารกที่คลอดก่อนกำหนดเพื่อป้องกันการเกิดภาวะตัวเย็นเกินก่อนส่งไปยังหน่วยอภิบาลทารกแรกเกิด

**7 มกราคม 2564**
อนุสาวรีย์คู่บารมีกู้แผ่นดิน
*...อนุสาวรีย์คู่บารมีกู้แผ่นดิน (ในภาพ) เป็นพระบรมราชานุสาวรีย์สมเด็จพระเจ้าตากสินมหาราชที่สูงที่สุดในภาคเหนือ และเป็นอนุสาวรีย์พระยาพิชัยดาบหักที่สูงที่สุดในประเทศไทย
*...สารอัลลีโลพาธีที่ขับจากต้นผกากรองสามารถยับยั้งการเจริญเติบโตของพืชชนิดอื่นโดยรอบ
*...นักแสดงที่รับบทเป็นโรส ทิโค จากภาพยนตร์ปัจฉิมบทแห่งเจได ไม่เคยดูภาพยนตร์สตาร์ วอร์ส มาก่อน
*...สนประดิพัทธ์มีรากเป็นปมและตรึงไนโตรเจนได้เหมือนพืชตระกูลถั่ว
*...หนังสือพิมพ์ซิงจงเอี๋ยนมีเนื้อหาส่วนใหญ่เกี่ยวกับสุขภาพผู้สูงอายุ
*...ในปี 2550 มีประชากรวัยเด็กของแคว้นซาร์ดิเนียเพียงร้อยละ 13 ที่พูดภาษาซาร์ดิเนียได้

**3 มกราคม 2564**
right
*...เวอร์จิล แอบโล (ในภาพ) เป็นชาวอเมริกันเชื้อสายแอฟริกาคนแรกที่ได้เป็นผู้กำกับศิลป์ในบริษัทสินค้าแฟชั่นของฝรั่งเศส
*...จักรวรรดิโรมันในคริสต์ศตวรรษที่ 3 ตราบทลงโทษเผาพ่อมดแม่มดทั้งเป็น เนื่องจากเชื่อว่าพวกเขาอาจใช้เวทมนตร์คาถาทำให้ผู้คนล้มตาย
*...ลิเวอร์พูลเป็นสโมสรฟุตบอลแรกที่ได้รับอนุญาตให้ประดับตราสัญลักษณ์ผู้ชนะเลิศฟีฟ่าในการแข่งขันพรีเมียร์ลีก
*...หลายวัฒนธรรมเชื่อว่าแมวขนสามสีจะนำโชคดีมาให้
*...ซากดึกดำบรรพ์ของสิ่งมีชีวิตหลายชนิดถูกพบในบ่อน้ำมันดินเป็นจำนวนมาก
*...วลีทำไมนายถึงไม่หุบปากซะ? ของสมเด็จพระราชาธิบดีฆวน การ์โลสที่ 1 แห่งสเปน ถูกจดทะเบียนเป็นชื่อโดเมนด้วยมูลค่าสูงถึง 4,600 ดอลลาร์สหรัฐ

**28 ธันวาคม 2563**
มัสคีโต บี เอ็มเค 4 รุ่น ดีเค338
*...เครื่องบินรบเดอ ฮาวิลแลนด์ มัสคีโต (ในภาพ) มีโครงสร้างส่วนใหญ่เป็นไม้และเป็นหนึ่งในเครื่องบินที่สามารถบินปฏิบัติการได้เร็วที่สุดในโลกในสมัยสงครามโลกครั้งที่สอง
*...ในสหรัฐ มีการจัดเฉลิมฉลองวันพลาสติกกันกระแทกในวันจันทร์สุดท้ายของเดือนมกราคมของทุกปี
*...มีการประเมินว่าบริษัทดิสนีย์สูญเสียโอกาสทำรายได้ไปประมาณ 2.7 ล้านดอลลาร์สหรัฐ จากการที่ผลิตสินค้าตัวละครเบบีโยดาออกมาวางจำหน่ายไม่ทันการ
*...ข้าวมันส้มตำอาจได้รับอิทธิพลจากชุดอาหารมุสลิมอย่างนาซีเลอมักในสมัยกรุงศรีอยุธยา
*...แวม! บริจาคค่าลิขสิทธิ์เพลง ”ลาสต์คริสต์มาส” เพื่อบรรเทาความอดอยากในประเทศเอธิโอเปีย
*...ชาวกูยมักเซ่นหรือรำแก้บนกับผีปะกำเมื่อนำช้างออกนอกหมู่บ้านหรือมีลูกหลานเจ็บป่วย

**20 ธันวาคม 2563**
บาล คงคาธร ติลก
*...บาล คงคาธร ติลก (ในภาพ) ได้รับการขนานนามจากมหาตมา คานธีว่าเป็น "ผู้สร้างอินเดียยุคใหม่"
*...รัฐบาลบังกลาเทศเสนอให้ย้ายผู้ลี้ภัยชาวโรฮีนจาเข้ามาพักอาศัยที่เกาะภาสานจร
*...ยูโรมอนิเตอร์จัดอันดับให้ฮ่องกงเป็นเมืองที่มีนักเดินทางต่างชาติมาเยือนมากที่สุดในโลกถึง 10 ปีติดต่อกัน
*...ปรือเปียตกลายเป็นเมืองผีหลังจากเกิดภัยพิบัติเชียร์โนบีลเพียงหนึ่งวัน
*...นกกระติ๊ดขี้หมูในเอเชียตะวันออกเฉียงใต้ถูกจับเพื่อใช้ในพิธีสะเดาะเคราะห์อย่างการปล่อยนกปล่อยปลา
*...ออสการ์ สวอห์น เป็นนักกีฬาอายุมากที่สุดที่ได้รับเหรียญทองในกีฬาโอลิมปิก

**8 ธันวาคม 2563**
ยูทาห์มอนอลิธ
*...เสาเหล็กปริศนาในยูทาห์ (ในภาพ) ที่ถูกค้นพบโดยบังเอิญในปี 2563 นั้น ปรากฏในภาพถ่ายดาวเทียมย้อนกลับไปถึงปี 2559
*...ครีปเปอร์ หนึ่งในตัวละครที่โดดเด่นจากไมน์คราฟต์ ถูกสร้างขึ้นจากความผิดพลาดในการเขียนโค้ดระหว่างพัฒนาเกม
*...อิศวร จันทระ วิทยาสาครได้รับการยกย่องให้เป็นบิดาแห่งร้อยแก้วภาษาเบงกอล
*...ชาวอาร์มีเนียในอดีตมองว่ารัสเซียเป็นผู้ปกป้องคริสต์ศาสนิกชนในจักรวรรดิออตโตมัน
*...สถาบันกุมารเวชศาสตร์อเมริกันไม่แนะนำให้ตรวจหาเชื้อไวรัสอาร์เอสวีด้วยวิธีตรวจทางห้องปฏิบัติการในผู้ป่วยทุกราย เนื่องจากการรักษาโดยหลักเป็นการรักษาเพื่อบรรเทาอาการ
*...ค่าใช้จ่ายในการตีพิมพ์แคตตาล็อกสินค้าคิดเป็นร้อยละ 70 ของงบประมาณการตลาดประจำปีของอิเกียในปี 2547

**3 ธันวาคม 2563**
ญะบะลุนนูร
*...มีความเชื่อว่าญะบะลุนนูร (ในภาพ) เป็นสถานที่ที่ทูตของพระเจ้าได้เข้าหามุฮัมมัดเป็นครั้งแรก
*...คริสตศาสนิกชนบางคนวิจารณ์ว่าวันคริสต์มาสในญี่ปุ่นมีลักษณะเชิงพาณิชย์ซึ่งขัดกับหลักคำสอนของพระเยซู
*...ซูเปอร์สแมชบราเธอร์ส อัลติเมต เป็นวิดีโอเกมต่อสู้ที่ขายดีที่สุดตลอดกาล
*...เสือลายเมฆฟอร์โมซาเป็นสัตว์กินเนื้อที่มีขนาดใหญ่เป็นอันดับที่สองของไต้หวันรองจากหมีดำฟอร์โมซา
*...การแข่งขันทางการทูตระหว่างจีนและไต้หวันในโอเชียเนียสร้างรายได้ให้กับประเทศเกาะแปซิฟิกขนาดเล็กเป็นอย่างมาก
*...กองทัพเรือจักรวรรดิญี่ปุ่นใช้ชื่อภูเขานีทากะในการส่งสัญญานเพื่อโจมตีฐานทัพเพิร์ลฮาร์เบอร์ของสหรัฐ

**26 พฤศจิกายน 2563**
กลุ่มโบราณสถานแห่งขชุราโห
*...การก่อสร้างมนเทียรของศาสนาฮินดูและศาสนาไชนะที่ขชุราโห (ในภาพ) ในเวลาไล่เลี่ยกัน แสดงถึงความอดกลั้นทางศาสนาและการอยู่ร่วมกันอย่างกลมเกลียว
*...ผลการศึกษาใน ค.ศ. 2005 ระบุว่าประชากรปาเลาร้อยละ 25 มีบรรพบุรุษเป็นชาวญี่ปุ่น
*...ไอ้เท่ง เป็นทากทะเลที่กินแมลงเป็นอาหาร
*...ในวัฒนธรรมโอตากุ มานุษยรูปนิยมของระบบปฏิบัติการคอมพิวเตอร์ การเมืองหรือแม้กระทั่งโรคระบาดจะถูกวาดออกมาเป็นผู้หญิง
*...สโมสรฟุตบอลปัคทาคอร์ ทาชเคนต์ เป็นเพียงสโมสรเดียวจากเอเชียกลางที่เคยเข้าชิงชนะเลิศโซเวียตคัพ
*...อาเตอลีเยโรโรนา: ดิอัลเคมิสต์ออฟอาร์แลนด์ บนเครื่องเพลย์สเตชัน 3 เป็นเกมแรกในชุดเกมที่นำเสนอในรูปแบบคอมพิวเตอร์กราฟิก 3 มิติ

**19 พฤศจิกายน 2563**
พัก ย็อน-มี
*...ผู้ลี้ภัยชาวเกาหลีเหนือ พัก ย็อน-มี (ในภาพ) เข้าใจถึงความจริงของรัฐบาลประเทศตนหลังจากที่แอบรับชมภาพยนตร์ ไททานิค
*...นักโบราณคดีบางส่วนเชื่อว่า โมเฮนโจ-ดาโรถูกทิ้งร้างเพราะเกิดอุทกภัยจนเมืองจมอยู่ใต้ทะเลโคลน 
*...มีการสันนิษฐานว่าความผิดปกติเกี่ยวกับความไวต่อสนามแม่เหล็กอาจทำให้นกเกิดการพลัดหลง
*...ดอนัลด์ ทรัมป์ เป็นประธานาธิบดีคนแรกนับตั้งแต่เจมส์ เค. โพล์ก ที่ไม่มีสัตว์เลี้ยงขณะดำรงตำแหน่ง
*...ซาปาร์มือรัต นือยาซอว์ อดีตประธานาธิบดีเติร์กเมนิสถาน สร้างลัทธิบูชาตัวเองด้วยการเปลี่ยนชื่อเดือนและสัปดาห์ให้เป็นไปตามอัตชีวประวัติของเขา
*...ในทางนิติวิทยาศาสตร์ มีการใช้คริสตัลไวโอเลตเพื่อทำให้ลายนิ้วมือปรากฏชัดขึ้น

**5 พฤศจิกายน 2563**
Plasmodium falciparum
*...Plasmodium falciparum (กามีโทไซท์ติดสีเข้มตรงกลางในภาพ) เป็นโปรโตซัวที่ก่อโรคมาลาเรียในมนุษย์ที่รุนแรงที่สุด
*...ชานมได้รับการมองว่าเป็นสัญลักษณ์ของการผนึกกำลังต่อต้านจีน เนื่องจากประเทศจีนไม่นิยมบริโภคนมร่วมกับชา
*...สหรัฐเป็นชาติแรกที่ยอมรับอำนาจอธิปไตยของอิสราเอลเหนือที่ราบสูงโกลัน
*...นิตยสารไทม์จัดอันดับให้คำพูด "ฉันชอบความยุ่งเหยิง" ของมาริเอะ คนโด เป็นหนึ่งในมีมที่ดีที่สุดประจำปี 2562
*...วิลเลียม แอนโทลิส นักรัฐศาสตร์อเมริกันระบุว่า ขณะที่นิตีศ กุมาร ดำรงตำแหน่งมุขยมนตรีของรัฐพิหาร มีส่วนช่วยให้ประชากรของรัฐมีรายได้เพิ่มขึ้นสองเท่า
*...การสำรวจในคีร์กีซสถานเมื่อปี 2558 พบว่า การสมรสร้อยละ 5 มาจากการลักพาตัวไปเป็นเจ้าสาว

**1 พฤศจิกายน 2563**
เทียนทะเล
*...ชนพื้นเมืองในประเทศมัลดีฟส์ใช้เทียนทะเล (ในภาพ) ในการต่อเรือและพิธีไสยศาสตร์
*...กระทรวงการต่างประเทศของจีนตอบโต้การที่สมเด็จพระสันตะปาปายอห์น ปอลที่ 2 ประกาศให้มรณสักขีแห่งประเทศจีนเป็นนักบุญว่า "ทำร้ายความรู้สึกของชาวจีน"
*...นักมานุษยวิทยาบางคนเสนอว่าการปฏิวัติยุคหินใหม่ทำให้เกิดการแบ่งแยกทางสังคมและความเหลื่อมล้ำทางเพศ
*...เทศกาลวิชัยทัศมี ถือเป็นจุดเริ่มต้นเพื่อการเตรียมตัวสำหรับเทศกาลดีวาลี
*...ชัยชนะในการเลือกตั้งอย่างต่อเนื่องของผู้สมัครฝ่ายซ้ายในลาตินอเมริกาทำให้กระแสสีชมพูกลับมาฟื้นตัวขึ้นอีกครั้งใน ค.ศ. 2018–19
*...แนวปฏิบัติการมอบบรรณาการสมัยราชวงศ์เซาเตเลวูร์ เป็นต้นแบบของการมอบของขวัญและจัดงานเลี้ยงในงานศพของชาวโปนเปย์ปัจจุบัน

**18 ตุลาคม 2563**
แอลฟา-แลคตัลบูมิน
*...การพับแปรของแอลฟา-แลคตัลบูมิน (ในภาพ) ในสภาพกรด อาจลดอุบัติการณ์ของมะเร็งในเด็กที่กินนมแม่
*...ซาอุดีอาระเบียและกาตาร์สั่งห้ามการฉลองวันเกิดมุฮัมมัด
*...การเปลี่ยนจากโครโมพลาสต์ไปเป็นคลอโรฟิลล์ ทำให้สีเปลือกส้มบาเลนเซียเปลี่ยนกลับเป็นสีเขียว
*...แซร์จินโย แด็สต์ เป็นนักฟุตบอลชาวอเมริกันคนแรกที่ลงเล่นให้กับบาร์เซโลนาในลาลิกา
*...นักล่องเรือชาวยุโรปบันทึกเทวาลัยสองแห่งเป็นจุดสังเกตบนอ่าวเบงกอล คือ โกณารักสูรยมนเทียร ในชื่อ "เทวาลัยดำ" ควบคู่ไปกับ "เทวาลัยขาว" ซึ่งคือชคันนาถมนเทียรแห่งปุรี
*...ระหว่างเดือนกันยายน–ตุลาคม 2563 มียอดเข้าชมวิดีโอเกี่ยวกับ อะมังอัส ในยูทูบกว่า 4 พันล้านครั้ง และในติ๊กต็อกกว่า 13,000 ล้านครั้ง

**10 ตุลาคม 2563**
x100px
*...อะบูบักร์ (ในภาพ) เป็นหนึ่งในคนกลุ่มแรกที่เข้าเป็นอิสลาม และเป็นหนึ่งในมิตรสหายที่ใกล้ชิดที่สุดของมุฮัมมัด
*...เคอร์บีสตาร์แอลลายส์ เป็นเกมเคอร์บีที่ขายเร็วที่สุดในสหราชอาณาจักรในสัปดาห์เปิดตัว
*...เดฟ แคร์รอลล์แต่งเพลง ยูไนเต็ดเบรกส์กีตาส์ เพื่อเล่าถึงเรื่องราวที่สายการบินยูไนเต็ดแอร์ไลน์ทำกีตาร์ของเขาเสียหายขณะเดินทาง
*...นันมาโตลได้รับการยกย่องให้เป็นเวนิสแห่งแปซิฟิก
*...มหาตมะ คานธีตำหนิการลอบสังหารของอุธม สิงห์ อย่างหนัก แม้ชาวอินเดียจำนวนมากจะมองว่าเป็นไปเพื่อตอบกลับความทารุณของบริติชอินเดีย
*...หัมปี-วิชัยคร เคยเป็นเมืองที่ใหญ่ที่สุดเป็นอันดับสองในโลกยุคกลาง เป็นรองเพียงปักกิ่ง

**6 ตุลาคม 2563**
อนุสรณ์สถานการเสียชีวิตของนิโคลัส กรีน
*...การเสียชีวิตของนิโคลัส กรีน (อนุสรณ์ในภาพ) ทำให้ยอดการบริจาคอวัยวะในประเทศอิตาลีเพิ่มขึ้นสามเท่า
*...พบผู้เสียชีวิตจากแผลไหม้เกือบร้อยละ 60 ของโลกในเอเชียตะวันออกเฉียงใต้
*...พลิมัทเป็นเมืองหลวงของดินแดนทางนิตินัยแห่งเดียวในโลกที่เป็นเมืองร้าง
*...ไค ฮาแวทซ์เป็นผู้เล่นอายุน้อยที่สุดที่ลงเล่นในบุนเดิสลีกาครบ 50 และ 100 นัด
*...มิชชันนารีคริสต์บางส่วนอ้างว่างานเขียนของติรุวัลลุวร ได้รับแนวคิดบันดาลใจมาจากความเชื่อของตน
*...ลัทธิวะฮาบีย์ ถูกกล่าวหาว่าเป็นต้นกำเนิดของการก่อการร้ายทั่วโลก

**24 กันยายน 2563**
การพิจารณาคดีแม่มดที่ซาเลม
*...มีกฎหมายประกาศให้ผู้ถูกลงโทษจากการพิจารณาคดีแม่มดที่ซาเลม (เหตุการณ์ในภาพ) พ้นจากความผิดหลังเกิดเหตุการณ์กว่า 300 ปี
*...โมฮามาดู ซูมาเรห์ เป็นนักฟุตบอลโอนสัญชาติคนแรกของทีมชาติมาเลเซีย
*...ราชวงศ์ซะอูดเป็นราชวงศ์ที่ร่ำรวยที่สุดในโลก
*...วนบรรพเป็นบรรพที่ยาวที่สุดในมหาภารตะ
*...แปรงสีฟันเป็นผลิตภัณฑ์แรกที่ใช้ไนลอนเป็นส่วนประกอบ
*...ในคริสต์ทศวรรษ 1930 พุทธศาสนิกชนเป็นศาสนิกที่ได้รับความทุกข์ระทมมากที่สุดในสหภาพโซเวียต

**20 กันยายน 2563**
อาลิง โฮลัน
*...ในฟุตบอลโลกเยาวชน 2562 อาลิง โฮลัน (ในภาพ) ทำเก้าประตูในนัดที่พบฮอนดูรัส จนกลายเป็นผู้เล่นที่ทำประตูต่อนัดมากที่สุดในรายการนี้
*...หลักฐานทางโบราณคดีของวัฒนธรรมเหอหมู่ตู้เปลี่ยนความเชื่อดั้งเดิมที่ว่าข้าวที่ปลูกในประเทศจีนนำเข้าจากอนุทวีปอินเดีย
*...ประชากรกลุ่มหลักในเมืองหลวงของรัฐเชียงตุงเป็นชาวเขิน ซึ่งต่างจากพื้นที่ส่วนอื่นที่เป็นชาวไทใหญ่
*...คาบูลเป็นเมืองเดียวในประเทศอัฟกานิสถานที่มีประชากรมากกว่า 1 ล้านคน
*...การสูบบุหรี่อาจทำให้ผู้หญิงเข้าสู่วัยหมดประจำเดือนเร็วกว่าปกติ

**14 กันยายน 2563**
ท่าอากาศยานนานาชาติฟูนะฟูตี
*...ชาวตูวาลูใช้รันเวย์ของท่าอากาศยานนานาชาติฟูนะฟูตี (ในภาพ) เป็นลานกีฬาและพื้นที่ทำกิจกรรมทางสังคม
*...ในปี 2495 เกิดหมอกปนควันครั้งใหญ่ในลอนดอน ซึ่งถือเป็นมลพิษทางอากาศที่เลวร้ายที่สุดของสหราชอาณาจักร
*...ทีโม แวร์เนอร์ เป็นผู้เล่นอายุน้อยที่สุดที่ยิงสองประตูในหนึ่งนัดในบุนเดิสลีกา
*...เดอะแลนซิตลงว่า การระบาดทั่วของไวรัสโคโรนาทำให้ดัชนีความมั่นคงทางสุขภาพโลกเป็นเรื่องเท็จ
*...ลักเซมเบิร์กเป็นประเทศแรกที่เปลี่ยนผ่านโทรทัศน์สู่ระบบดิจิทัลครบทั้งประเทศ

**8 กันยายน 2563**
โครโมโซมมนุษย์โดยติดปลายเทโลเมียร์แสดงสีขาว
*...ความยาวของเทโลเมียร์ในมนุษย์ (ปลายสีขาวในภาพ) ลดลงจากประมาณ 11 กิโลเบส ตั้งแต่เกิด เป็นน้อยกว่า 4 กิโลเบสในผู้สูงอายุ
*...ทารกที่เกิดจากหญิงมีครรภ์ที่มีภาวะต่อมไทรอยด์ทำงานน้อยที่ไม่ได้รับการรักษาจะมีพัฒนาการทางร่างกายและสติปัญญาล่าช้า
*...อู๋ เหล่ย์ เป็นนักฟุตบอลอายุน้อยที่สุดที่ลงเล่นในลีกอาชีพของจีน
*...เทเน็ทเป็นภาพยนตร์ที่มีทุนสร้างแพงที่สุดที่คริสโตเฟอร์ โนแลน เคยกำกับมา
*...ทรัพยศาสตร์ ซึ่งเป็นหนึ่งในหนังสือดี 100 เล่มที่คนไทยควรอ่าน เคยถูกรัฐบาลสั่งห้ามเผยแพร่

**4 กันยายน 2563**
พระชคันนาถ
*...วรรณกรรมโอริยาระบุพระชคันนาถ (ในภาพ) เป็นอวตารปางที่เก้าในทศาวตารของพระวิษณุแทนที่พระโคตมพุทธเจ้าในฉบับดั้งเดิม
*...ศาสนาอิสลามเป็นศาสนาหลักที่เติบโตเร็วที่สุดในโลก
*...นักวิชาการตะวันตกเปรียบความสามารถด้านสถาปัตยกรรมของซินานเทียบเท่ากับมิเกลันเจโล
*...สถิติโลกกินเนสส์บันทึกให้ อีเมลดา มาร์กอส อดีตสุภาพสตรีหมายเลขหนึ่งของฟิลิปปินส์ กับสามี เป็น รัฐบาลชุดที่ปล้นมากที่สุด
*...ในเดือนมกราคม 2557 ทากูมิ มินามิโนะ นักฟุตบอลชาวญี่ปุ่น ทำสถิติวิ่งแปะมือกับผู้คนเป็นจำนวนครั้งมากที่สุดในโลก

**31 สิงหาคม 2563**
อัลฟอนโซ เดวีส์
*...อัลฟอนโซ เดวีส์ (ในภาพ) เป็นผู้เล่นชาวแคนาดาคนแรกที่ชนะเลิศยูฟ่าแชมเปียนส์ลีก
*...ในเดือนมิถุนายน 2563 มีเพียงประเทศอัฟกานิสถานและปากีสถานเท่านั้นที่โรคโปลิโอยังไม่ถูกกำจัด
*...ช่วงการปฏิวัติวัฒนธรรม หอบรรพบุรุษในจีนแผ่นดินใหญ่ถูกแปรสภาพเพื่อใช้งานในทางฆราวาส
*...ชาวฮินดูบูชาหินงอกน้ำแข็งของถ้ำอมรนาถในฐานะศิวลึงค์ซึ่งเป็นสัญลักษณ์แทนองค์พระศิวะ
*...วัฒนธรรมหย่างเฉามีปฏิมากรรมมังกรจีนที่เก่าแก่ที่สุด

**28 สิงหาคม 2563**
อะเลกเซย์ นาวัลนืย
*...เดอะวอลล์สตรีทเจอร์นัล ลงว่า อะเลกเซย์ นาวัลนืย (ในภาพ) เป็นบุคคลที่วลาดีมีร์ ปูติน กลัวที่สุด
*...ตูวาลูส่งนักกีฬาเข้าร่วมการแข่งขันโอลิมปิกฤดูร้อน 2016 จำนวน 1 คน
*...เพรสตันนอร์ทเอนด์เป็นเพียงสโมสรเดียวที่เคยชนะเลิศลีกเฟิสต์ดิวิชันเดิมแต่กลับไม่เคยลงเล่นในพรีเมียร์ลีก
*...ระหว่างปี 2552 ถึง 2561 เอเชียตะวันออกเฉียงใต้เป็นภูมิภาคที่มีรายจ่ายทางทหารเพิ่มขึ้นเร็วที่สุดในโลก
*...โซมาเลียและอัฟกานิสถานเป็นประเทศที่อันตรายที่สุดสำหรับผู้ให้ความช่วยเหลือด้านมนุษยธรรมในปี 2551

**23 สิงหาคม 2563**
right
*...ทางด่วนเมชิง (ในภาพ) เป็นทางด่วนสายแรกของประเทศญี่ปุ่น
*...การเคลื่อนไหวของกล้องเพียงหนึ่งครั้ง ในการถ่ายทำภาพยนตร์เรื่องโตเกียวสตอรี ถือว่า "มากผิดปกติ" สำหรับภาพยนตร์ที่กำกับโดยยาซูจิโร โอซุ
*...อัลการ์วึเป็นภูมิภาคที่มีกำลังซื้อมากเป็นอันดับที่สองของประเทศโปรตุเกส รองจากลิสบอนและปริมณฑล
*...ในปี 2549 มีนักอนุรักษนิยมชาวอเมริกันก่อตั้งคอนเซอร์วะพีเดีย เพราะเห็นว่าวิกิพีเดียเอนเอียงไปทางเสรีนิยม
*...การีนาฟรีไฟร์เป็นเกมโทรศัพท์มือถือที่ถูกดาวน์โหลดมากที่สุดในปี 2562

**17 สิงหาคม 2563**
right
*...กรุงบูดาเปสต์ (ในภาพ) เป็นนครที่มีการพัฒนาเศรษฐกิจเมืองเร็วเป็นอันดับที่สองของทวีปยุโรป
*...รัฐธรรมนูญตองงาห้ามผู้ใดค้าขายหรือประกอบอาชีพหรือประกอบการพาณิชย์ในวันอาทิตย์
*...ผู้ป่วยโรคแอลแคปโทนิวเรียอาจมีสีปัสสาวะที่ตั้งทิ้งไว้ รวมทั้งสีกระดูกอ่อนและตาขาวผิดปกติ
*...แบทแมนเคยถูกออกแบบให้ใส่ชุดรัดรูปสีแดง
*...ประเทศสโลวาเกียเป็นประเทศเดียวในสหภาพยุโรปที่ไม่มีมัสยิด

**12 สิงหาคม 2563**
right
*...มัสยิดบาบรี (ในภาพ) เคยตั้งอยู่บนพื้นที่ที่เชื่อว่าเป็นสถานที่ประสูติของพระราม
*...ซากดึกดำบรรพ์ของบรรพบุรุษมนุษย์ที่ถ้ำผาลิงเป็นหลักฐานของข้อสันนิษฐานว่ามนุษย์โบราณโยกย้ายถิ่นฐานตามหุบเขาแม่น้ำ ไม่ใช่ตามแนวชายฝั่งตามแนวคิดกระแสหลัก
*...กรุงมอสโกเป็นนครที่มีเศรษฐีพันล้านมากเป็นอันดับที่สามของโลก
*...พระยาอรรถการประสิทธิ์ (วิลเลียม แอลเฟรด คุณะดิลก) รับว่าความให้จำเลยคดีฆ่านายทหารชาวฝรั่งเศสระหว่างเกิดวิกฤตการณ์ ร.ศ. 112
*...คอกโครัลลีไซมอนส์เวิลด์จัดอันดับให้จุฬาลงกรณ์มหาวิทยาลัยอยู่อันดับที่ 96 ของโลกในปี 2563  นับเป็นอันดับมหาวิทยาลัยไทยที่ดีที่สุด
หมวดหมู่:วิกิพีเดียรู้ไหมว่า